Nou na soveel maande kry die verkoper 'n aanmaning dat indien hy nie dadelik etlike duisende rande betaal nie, hy gedagvaar word, dit nadat hy 5 x in die stoelry gesit het soos in 'n voorgeboortelike kliniek, en hy letterlik weggejaag word, word hy nou aangemaan maar, die datum van wanneer hy "agterstallig" is, is die datum van registrasie tot nou, dus die Aktekantoor het ook nog nooit die Stadsraad van die registrasie laat weet nie of die Stadsraad het dit nog net nie ingevoer nie.
Dit is nag om met die owerhede te werk maar nou ja, die Bybel sê ons stryd is teen die owerhede en die bose magte in die lug in die laaste van die dae.
Ek het my aansoek om uitklaring met die verkoper persoonlik laat aflewer by die korrekte toonbank en amptenaar by die Munisipaliteit van Kaapstad. Na vele gesukkel om 'n telefoonnommer van hul te verkry, deel hul my mee dat hul dit nie ontvang het nie. Ons kliënt neem dit vir 'n tweede keer en versoek die amptenaar om ontvangserkenning te teken, die amptenaar weier. Na weereens vele geskarrel om by 'n persoon telefonies te bereik wat darem blyk hul weet iets, word ek meegedeel dat hulle nie pos wat persoonlik afgelewer word aanvaar nie en dit net so in die snippermandjie gooi en hul anvaar alleenlik pos per faks.
Nêrens is daar 'n telefoonnommer op hul briefhoofde, faksnommer, verwysingsnommer en/of 'n skakelpersoon nie. As jy uiteindelik by die skakelbord uitkom, is die operatrise so oningelig dat sy nie weet wat se mense daar werk nie, watse departemente daar is nie en wie die Hoof-uitvoerende beampte se naam of telefoonnommer of uitbreiding is nie. Haar kennis strek sover dat sy darem seker weet sy ontvang salaris aan die einde van die maand maar blykbaar weet sy ook nie wie haar werkgewer is nie.